Juventus FC

Juventus Football Club Italia iparraldeko Turin hiriko futbol talde nagusia da, herrialde osoko zaharrenetakoa eta arrakastatsuenetakoa da. Italiako Liga 36 aldiz irabazi du 2020 arte, titulu gehien irabazi duen taldea da, eta nazioartekoan ere hainbat txapelketa irabazi ditu: aipagarrienak Kontinente arteko Futbol Kopa eta UEFAko Txapeldunen Liga dira, bina aldiz. Guztira titulu gehien dituen Europako laugarren taldea da, eta munduko zortzigarrena.

Etxeko partidak Juventus Stadium estadioan jokatu ohi ditu.

 Izenak eta goitizenak 
Taldearen izena latinezko Iuventus ("gaztaro") hitzetik dator. Koloreak zuria eta beltza direnez, i bianconeri goitizena du. Beste ezizenak la Vecchia Signora ("Andre zaharra"), zebre ("zebrak"), edo, iraintzeko moduko gobbi, hau da, "konkordunak", italieraz zorte onekoak ere esan nahi duelako.

 Historia 
 Sorrera eta hasierako urteak 
Sport Club Juventus izenarekin sortu zuten 1897an Turingo Massimo D'Azeglio Lizeoko hainbat ikaslek, tartean lehenengo presidentea izan zen Eugenio Calfarik. Garai hartan elastiko arrosa eta praka beltzak zeramatzaten. 1903rako, jantziak hondaturik zeudela ikustean, hiriko John Savage ehun-lantegiko zuzendariari eskatu zioten jantzi berriak egin zitzan. Horrk ordea Ingalaterrara bidali zuen, diseinu berria egin zezaten. Kolore arrosa hain gastatua zegoenez, ingelesek zuria zela pentsatu zutela eta Notts County-ren diseinua kopiatu zuten, marra bertikal zuri eta beltzak. Torinon ez zen aldaketa ongi ikusia izan baina 1905ean lehenengo Liga txapelketa irabazirik, eredu hori betirako geratu zen.

 Talde profesionala 
1923tik aurrera, Fiat taldearen jabe Agnelli familiaren esku egon da: haiei esker Italiako lehen talde profesionala izan zen. Hasiera batean Edoardo Agnelli bihurtu zen presidentea eta berehala, 1926an, bigarren Liga irabazi zuen taldeak. 1930an Carlo Carcano entrenatzailea iritsi zen. 1931 eta 1935 arteko bost ligak jarraian irabazi zituen. Futbolari izarrak Luis Monti, Luigi Bertolini, Renato Cesarini, Giovanni Ferrari, Raimundo Orsi eta Felice Borel ziren. Bigarren Mundu Gerrak sorturiko etenaren aurretik bi kopa ere lortu zituen, 1938an eta 1942an.

 Hirukote majikoa 
1950 eta 1952ko ligak irabazi ondoren, 1957an Umberto Agnelli presidente zela hiru jokalari bikain elkartu ziren: Omar Sívori argentinarra, John Charles galestarra eta Giampiero Boniperti italiarra, "Hirukote majikoa" goitizena jaso zuena. Hiru Liga eta bi kopa eskuratu zituen. 1961 bukatutakoan, bik taldea utzi zuten eta argentinarra 1965 arte jardun zen bertan; beste liga eta kopa bana irabazi zituen eta Europako titulu bat ere bai:1963ko Alpeetako Kopa.

 Urrezko aroa (1972-1986) 
Giampiero Boniperti jokalari ohia Juventuseko presidente bihurtu zen 1971ean eta taldearen "urrezko aroari" hasiera eman zion Italian zeuden jokalari onenak fitatzearen bidetik. Dino Zoff, Fabio Capello, Roberto Bettega, Franco Causio, Giuseppe Furino eta Claudio Gentile aritu izan ziren beste askoren artean. 1973an Europako Kopako finalera iritsi zen baina Ajax Amsterdamek garaitu zuen 1-0. Ajaxek Kontinente artekoa jokatzeari uko egin zion eta Juventusek hartu zuen bere lekua. Argentinako Independienteren aura jokatu zuen eta emaitza berarekin galdu zuen. Hamarkada honetan lortu zuen Europako titulu bakarra 1977ko UEFA Kopa izan zen, finalean Bilboko Athletic Kluba gainditu zuelarik. Italiako 5 Liga ere irabazi zituen eta Italiako futbol selekzio nazionalaren bizkarrezurra osatu zuten Juventuseko jokalariek.

1980eko hamarkadaren hasiera bikaina izan zen 1986 artean Italiako lau liga irabazteaz, gain Europan tituluak biltzen hasi zen, 1984ean Errekopa eta Superkopa eta 1985ean hainbeste esperotako Europako eta Kontinente arteko Futbol Kopak. Taldeko izarra Michel Platini frantziarra izan zen, zeina hiru aldiz izan zen Ligako goleatzaile nagusia.

 1990eko hamarkada 
1990an Vittorio Caissotti di Chiusano abokatua bihurtu zen presidente. Urte hartan Stadio delle Alpi futbol zelaia estrenatu zuen. 1990ean bertan eta ondoren 1993an UEFA Kopa berriak eskurau zituen. Urterik onena 1996koa izan zuen berriz ere Txapeldunen Liga eta Kontinente arteko Kopa irabazi baitzituen, baita Europako Superkopa ere. 1997an eta 1998an ere finalak jokatu zituen baina galtzaile atera zen bietan, Borussia Dortmund (3-1) eta Real Madril (1-0). Zinedine Zidane zen taldeko izarra.

 XXI. mendea 
2001 eta 2002an Liga berriak irabazi eta 2003an, AC Milanen aurka Txapeldunen Ligako finala jokatu zuen berriz, baina galdu egin zuen.

2006ko udan, partidetan iruzur egiteko eskandaluan sartuta ibili zen. Hori dela eta hainbat zigor izan zituen:
 2005 eta 2006ko Liga tituluak kendu zizkioten.
 2006-2007ko sasoian ezin izan zuen Italiako zein Txapeldunen Ligan parte hartu.
 Italiako lehen mailatik jaitsiarazi zuten historian lehen aldiz eta puntu zigor gogorra ezarri zioten

Hala ere, urte horretan bertan berriz igo eta 2012tik aurrera liga guztiak irabazi ditu erreskadan. 2014an errekorrak ezarri zituen gainera 33 partida irabazi eta 102 puntu atera zituelarik. Europako txapelketetan ere gogor ari da eta Txapeldunen Ligako finala jokatu zuen 2015 urtean baina FC Barcelonak 3-1 emaitzaz garaitu zuen. 2015-16 denboraldian Italiako Liga eta Kopa irabazi zituen baina Europan ez zuen emaitza aipagarririk lortu. 2016-17an berriz ere Txapeldunen Ligako finalera iritsi zen baina Real Madrilek 4-1 emaitzaz garaitu zuen.

Bederatzi liga jarraian eskuratu ondoren 2020-21 denboraldian laugarren egin zuen. Txapeldunen Ligarako sailkatu zen eta Kopa titulua ere eskuratu zuen behintzat.

 Uniformea 
1919tik aurrera marra zuri-beltzak dituen elastikoa eta galtza zuriak ditu, baina XXI. mendean hainbat alditan erabili ditu galtza beltzak. Elastikoko marren lodiera ere aldakorra izan da.

 Historikoa 

 Azken urteak 

 2023/2024 Taldea 
2023ko uztailaren 3an eguneratua.

 Palmaresa 
 Italian: 58 
 Italiako futbol liga (36): 1905, 1926, 1931, 1932, 1933, 1934, 1935, 1950, 1952, 1958, 1960, 1961, 1967, 1972, 1973, 1975, 1977, 1978, 1981, 1982, 1984, 1986, 1995, 1997, 1998, 2002, 2003, 2012, 2013, 2014, 2015, 2016, 2017, 2018, 2019, 2020.
 Italiako futbol kopa (14): 1938, 1942, 1959, 1960, 1965, 1979, 1983, 1990, 1995, 2015, 2016, 2017, 2018, 2021.
 Italiako superkopa (9): 1995, 1997, 2002, 2003, 2012, 2013, 2015, 2018, 2020.

 Nazioartean: 11 
 Kontinente arteko Futbol Kopa 
 Txapelduna (2): 1985, 1996.
 Finalista (1): 1973.
 UEFAko Txapeldunen Liga 
 Txapelduna (2): 1985, 1996.
 Finalista (7): 1973, 1983, 1997, 1998, 2003, 2015, 2017.

 Europako Errekopa 
 Txapelduna (1): 1984.
 Txapeldunordea: -.

 UEFA Kopa 
 Txapelduna (3): 1977, 1990, 1993.
 Txapeldunordea (1): 1995.

 Europako Superkopa 
 Txapelduna (2): 1984, 1996.
 Txapeldunordea: -.

 Alpeetako Kopa 
 Txapelduna (1): 1963.

 Lagunartekoak 
 International Champions Cup (1): 2016.

Jokalari aipagarriak
  Dino Zoff (1972-83).
  Paolo Rossi (1973-75 eta 1981-85).
  Gaetano Scirea (1974-88).
  Zbigniew Boniek (1982-85).
  Michel Platini (1982-87).
  Salvatore Schillaci (1989-92).
  Roberto Baggio (1990-95).
  Alessandro Del Piero (1993-2012).
  Zinedine Zidane (1996-2001).
  Edgar Davids (1997-2004).
  Gianluigi Buffon (2001-18 eta 2019-21). 
  Fabio Cannavaro (2004-06 eta 2009-10).
  Andrea Pirlo (2011-15)
  Cristiano Ronaldo (2018-).

 Jokaturiko nazioarteko finalak 
 Txapelketa  Urtea  Txapelduna  Emaitza  Finalista  Hiria Kontinentearteko Kopa  1973   CA Independiente 1-0  Juventus 1985  Juventus 2-2 (pen 4:2)   Argentinos Juniors 1996  Juventus 1-0   River Plate Europako KopaetaTxapeldunen Liga  1972-73   Ajax Amsterdam 1-0  Juventus  Belgrad 1982-83   Hamburger SV 1-0  Juventus  Atenas 1984-85  Juventus 1-0   Liverpool FC  Brusela 1995-96  Juventus 1-1 (pen:4-2)   Ajax Amsterdam  Erroma 1996-97   Borussia Dortmund 3-1  Juventus  Munich 1997-98   Real Madril 1-0  Juventus  Amsterdam 2002-03   AC Milan 0-0 (pen:3-2)  Juventus  Manchester 2014-15   FC Barcelona 3-1  Juventus  Berlin 2016-17   Real Madril 4-1  Juventus  Cardiff Europako Superkopa  1984  Juventus 2-0   Liverpool FC 1996  Juventus 9-2 (6-1, 3-1)   Paris Saint-Germain Ferien Kopa  1964-65   Ferencvárosi TC 1-0  Juventus 1970-71   Leeds United 3-3 (2-2, 1-1)  Juventus UEFA Kopa  1976-77  Juventus 2-2 (1-0, 2-1)   Athletic Club 1989-90  Juventus 3-1 (3-1, 0-0)   ACF Fiorentina 1992-93  Juventus 4-3 (1-3, 3-0)   Borussia Dortmund 1994-95   AC Parma 2-1 (1-0, 1-1)  Juventus Europako Errekopa  1983-84  Juventus 2-1    FC Porto

 Euskal taldeen aurkako partidak 
Hauek dira Europako txapelketa ofizialetan Juventusek euskal taldeen aurka jokatu dituen partidak:

 Denboraldia  Txapelketa  Fasea  Etxekoa  Emaitza  Kanpokoa 1976-77  UEFA Kopa  Finala  JuventusAthletic 1-02-1*  AthleticJuventus 1988-89  UEFA Kopa  Final hamaseirenak  JuventusAthletic 5-13-2  AthleticJuventus 1998-99  Txapeldunen Liga  Multzokako fasea  AthleticJuventus 0-01-1  JuventusAthletic 2003-04  Txapeldunen Liga  Multzokako fasea  JuventusReal Sociedad 4-20-0  Real SociedadJuventus
 1976-77ko UEFA Kopan Juventus izan zen txapelduna kanpoko golaren balioagatik.

 Ikus, gainera 
 Italiako futbol taldeen zerrenda

 Kanpo estekak 

  Juventusen webgunea